Chicago (film)

Chicago er en amerikansk filmmusikal fra 2002.

Den handler om kjendiser og skandaler under jazzalderen i Chicago. Den er basert på Broadway-musikalen Chicago fra 1975. Filmen ble innspilt i Toronto i Canada. Den var Oscar-nominert i tretten kategorier og den vant seks. Catherine Zeta-Jones fikk en Oscar for beste kvinnelige birolle som Velma Kelly.

Det amerikanske filminstituttet (AFI) har kåret filmen til tidenes 12. beste filmmusikal fra USA. 

 Handlingsreferat 
I 1924 ser Roxie Hart hovedrollen Velma Kelly opptre ved et teater i Chicago. Hun ønsker stjerne-status selv, og begynner en affære med Fred Casely som påstår å kjenne en manager som kan hjelpe henne. Men etter showet blir Velma arrestert for å ha drept ektemannen Charlie og søsteren Veronica, etter å ha funnet dem i samme seng. En måned senere innrømmer Casely overfor Roxie at han egentlig ikke har noen forbindelser innenfor showbiz, og bare ville ha sex med henne. I raseri, skyter hun ham. Hun overbeviser mannen sin, Amos, om å ta på seg ansvaret, og forteller at hun drepte en innbruddstyv i selvforsvar.

Amos påstår at han var den skyldige til en etterforsker. Imidlertid kommer etterforskeren med bevis for at Roxie og Casely hadde en affære, og Amos trekker umiddelbart sin tilståelse. Roxie innrømmer hva som virkelig skjedde, og blir arrestert. En ambisiøs distriktsadvokat Harrison kunngjør at han ønsker å gi henne dødsstraff. I fengsel møter Roxie den korrupte Matron "Mama" Morton. Roxie får etter hvert vite historiene til de andre kvinnene i fengselet, inkludert Velma. Roxie engasjerer samme advokat som Velma, Billy Flynn. Flynn og Roxie forsøker å manipulere pressen, og påstår at hun hadde affære med Casely fordi Amos alltid var opptatt på jobb. Pressen tror på historien, og hun blir hyllet som en tragisk heltinne. Velma blir misfornøyd med å miste publikums oppmerksomhet, og Roxie blir snart den mest populære av de to rivalene.

I mellomtiden blir Kitty "Go-To-Hell Kitty" Baxter, en velstående arving, arrestert for å ha myrdet ektemannen sin og hans to elskere. Til Velmas overraskelse får Roxie raskt mer berømmelse ved å påstå at hun er gravid. Katalin Helinszki, en ungarsk kvinne i fengselet er den eneste innsatte som insisterer på sin egen uskyld, blir den første kvinnen ved fengselet som blir henrettet ved henging. Rettssaken mot Roxie begynner, og Billy gjør det til et mediespektakkel ved hjelp av de sensasjonelle avis-reporterne og radio-personligheten Mary Sunshine.

Billy forsøker å miskreditere vitner, manipulerer bevis, og arrangerer til og med en offentlig forsoning mellom Amos og Roxie når hun påstår at barnet hennes er hans. Roxie blir frikjent, men berømmelsen hennes daler raskt når en annen kvinne, som også hadde skutt sin egen mann, skyter advokaten sin rett utenfor tinghuset. Amos er fremdeles lojal og spent på å bli far, men Roxie avviser ham og avslører at hun ikke var gravid i det hele tatt.

 Medvirkende 
 Renée Zellweger som Roxie Hart 
 Clive Saunders som Stage Manager 
 Catherine Zeta-Jones som Velma Kelly 
 Richard Gere som Billy Flynn 
 Queen Latifah som Matron «Mama» Morton 
 John C. Reilly som Amos Hart 
 Jayne Eastwood som Mrs. Borusewicz

 Oscar-priser og nominasjoner 
 Den vant i følgende seks kategorier:
 Beste film 
 Beste kvinnelige birolle – (Catherine Zeta-Jones) 
 Beste filmklipp – (Martin Walsh)
 Beste scenografi – (John Myhre og Gordon Sim)
 Beste kostymedesign – (Colleen Atwood)
 Beste lyd – (Michael Minkler, Dominick Tavella og David Lee)
 Den var også nominert i følgende kategorier:
 Beste regi – (Rob Marshall), 
 Beste kvinnelige hovedrolle – (Renée Zellweger)
 Beste mannlige birolle – (John C. Reilly)
 Beste kvinnelige birolle – (Queen Latifah)
 Beste kinematografi – (Dion Beebe)
 Beste sang – («I Move On» av John Kander og Fred Ebb)
 Beste filmatisering – (Bill Condon).

 Sanger 
 «All That Jazz» – Velma Kelly 
 «Funny Honey» – Roxie Hart
 «When You're Good to Mama» – Matron «Mama» Morton
 «Cell Block Tango» – The Six Merry Murdresses of Cook County Jail (Liz, Annie, June, Hunyack, Velma Kelly, Mona)
 «All I Care About» – Billy Flynn
 «We Both Reached for the Gun» – Billy Flynn
 «Roxie» – Roxie Hart
 «I Can't Do It Alone» – Velma Kelly
 «Mister Cellophane» – Amos Hart
 «Razzle Dazzle» – Billy Flynn
 «Class» – Velma Kelly og Matron «Mama» Morton (+)
 «Nowadays» – Roxie Hart
 «Nowadays / Hot Honey Rag» – Roxie Hart og Velma Kelly
 «I Move On» – Roxie Hart og Velma Kelly

 Referanser 

 Eksterne lenker 



Kategori:Filmmusikaler fra USA
Kategori:Dramafilmer fra USA
Kategori:Satiriske filmer
Kategori:Filmer fra 2002
Kategori:Filmer basert på skuespill
Kategori:Oscar for beste film
Kategori:Filmer med en Oscar-vinnende kvinnelig birolle
Kategori:Oscar-vinnere (kostymedesign)
Kategori:Oscar-vinnere (filmklipp)
Kategori:Oscar-vinnere (lydmiks)
Kategori:Oscar-vinnere (artistisk produksjon)
Kategori:Filmer regissert av Rob Marshall
Kategori:Engelskspråklige filmer
Kategori:Golden Globe for beste musikal eller komedie